CELEX: 32017R1439
Language: hu
Date: 2017-08-08 00:00:00
Title: A Bizottság (EU) 2017/1439 végrehajtási rendelete (2017. augusztus 8.) a Fehérorosz Köztársaságból származó egyes betonmegerősítő-rudak behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló (EU) 2017/1019 végrehajtási rendelet módosításáról

9.8.2017   
            
            
               HU
            
            
               Az Európai Unió Hivatalos Lapja
            
            
               L 206/1
            
         A BIZOTTSÁG (EU) 2017/1439 VÉGREHAJTÁSI RENDELETE
   (2017. augusztus 8.)
   a Fehérorosz Köztársaságból származó egyes betonmegerősítő-rudak behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló (EU) 2017/1019 végrehajtási rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) (a továbbiakban: alaprendelet) és különösen annak 9. cikke (4) bekezdésére,
   mivel:
   
               (1)
            
            
               Az Európai Bizottság (a továbbiakban: a Bizottság) 2016. december 20-án az (EU) 2016/2303 végrehajtási rendelettel (2) (a továbbiakban: ideiglenes rendelet) ideiglenes dömpingellenes vámot vetett ki a Fehérorosz Köztársaságból (a továbbiakban: Fehéroroszország) származó egyes betonmegerősítő-rudak behozatalára.
            
         
               (2)
            
            
               Az ideiglenes vám hatálya alá tartozó termék körét a meghatározás szerint „a Fehéroroszországból származó és jelenleg az ex 7214 10 00, ex 7214 20 00, ex 7214 30 00, ex 7214 91 10, ex 7214 91 90, ex 7214 99 10, ex 7214 99 71, ex 7214 99 79 és ex 7214 99 95 KN-kód alá tartozó egyes, vasból vagy ötvözetlen acélból készült, kovácsolt, melegen hengerelt, melegen húzott vagy -extrudált, hengerlés után csavart is, de tovább nem megmunkált, valamint a hengerelésből eredő bevágásokkal, bordákkal, hornyokkal vagy más mélyedésekkel, kiemelkedésekkel rendelkező betonmegerősítő-rudak” alkotják. „A kiváló fáradási tulajdonsággal rendelkező vas vagy betonacél rudak ki vannak zárva a termékkörből.”
            
         
               (3)
            
            
               A vámfizetés előtti, nettó, uniós határparitáson számított árra alkalmazandó ideiglenes dömpingellenes vámtételt 12,5 %-ban határozták meg.
            
         
               (4)
            
            
               Ezt követően a Bizottság 2017. június 17-én az (EU) 2017/1019 végrehajtási rendelettel (3) (a továbbiakban: végleges rendelet) végleges dömpingellenes vámot vetett ki a Fehéroroszországból származó egyes betonmegerősítő-rudak behozatalára.
            
         
               (5)
            
            
               A végleges vám hatálya alá tartozó termék körét a meghatározás szerint a „Fehéroroszországból származó és jelenleg az ex 7214 10 00, ex 7214 20 00, ex 7214 30 00, ex 7214 91 10, ex 7214 91 90, ex 7214 99 10 és ex 7214 99 95 KN-kód alá tartozó egyes, vasból vagy ötvözetlen acélból készült, kovácsolt, melegen hengerelt, melegen húzott vagy -extrudált, hengerlés után csavart vagy nem csavart, de tovább nem megmunkált, a hengerelésből eredő bevágásokkal, bordákkal, hornyokkal vagy más mélyedésekkel, kiemelkedésekkel rendelkező betonmegerősítő-rudak” alkotják. „A kiváló fáradási tulajdonsággal rendelkező vas vagy betonacél rudak, valamint más hosszú termékek – köztük a köracél – ki vannak zárva a termékkörből.”
            
         
               (6)
            
            
               A vámfizetés előtti, nettó, uniós határparitáson megállapított árra alkalmazandó végleges dömpingellenes vámtételt 10,6 %-ban határozták meg.
            
         
               (7)
            
            
               A végleges rendelet 2. cikke úgy rendelkezett, hogy az ideiglenes rendelet alapján ideiglenes dömpingellenes vám formájában biztosított összegeket véglegesen be kell szedni. A rendelet azonban nem rendelkezett kifejezetten arról, hogy a dömpingellenes vámintézkedések végleges vámtételén és termékkörén felül biztosított összegeket el kell engedni, ami pedig az alaprendelet 10. cikkének (3) bekezdése értelmében helyénvaló lett volna.
            
         
               (8)
            
            
               Az (EU) 2017/1019 végrehajtási rendelet 2. cikkét ezért ennek megfelelően helyesbíteni kell.
            
         
               (9)
            
            
               A helyesbített rendelkezést az (EU) 2017/1019 végrehajtási rendelet hatálybalépésének napjától kell alkalmazni.
            
         
               (10)
            
            
               Az e rendeletben előírt módosítás összhangban van az (EU) 2016/1036 rendelet 15. cikkének (1) bekezdésével létrehozott bizottság véleményével,
            
         ELFOGADTA EZT A RENDELETET:
   1. cikk
   Az (EU) 2017/1019 végrehajtási rendelet 2. cikkét a következőképpen kell helyesbíteni:
   
      „Az (EU) 2016/2303 végrehajtási rendelet alapján ideiglenes dömpingellenes vám formájában biztosított összegeket véglegesen be kell szedni. A dömpingellenes vámintézkedések végleges vámtételén és termékkörén felül biztosított összegeket el kell engedni.”
   
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   A 1. cikket azonban 2017. június 18-tól kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. augusztus 8-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 176., 2016.6.30., 21. o.
   
   
      (2)  A Bizottság (EU) 2016/2303 végrehajtási rendelete (2016. december 19.) a Fehérorosz Köztársaságból származó egyes betonmegerősítő-rudak behozatalára vonatkozó ideiglenes dömpingellenes vám kivetéséről (HL L 345., 2016.12.20., 4. o.).
   
      (3)  A Bizottság (EU) 2017/1019 végrehajtási rendelete (2017. június 16.) a Fehérorosz Köztársaságból származó egyes betonmegerősítő-rudak behozatalára vonatkozó végleges dömpingellenes vám kivetéséről, és a kivetett ideiglenes vám végleges beszedéséről (HL L 155., 2017.6.17., 6. o.).